A képen rajz, aláírás látható

Automatikusan generált leírásVáltozások a borsod megyei hulladékgazdálkodási közszolgáltatásban

Határozatlan ideig felfüggesztésre kerül a lomtalanítás és a Borsod-Abaúj-Zemplén megyében található hulladékudvarok zárva tartanak.

A BMH Nonprofit Kft. a szolgáltatási területén az ügyfeleik, munkavállalóik, illetve hozzátartozóik egészségének és biztonságának megóvása érdekében az új típusú koronavírus további terjedése, valamint a kapcsolódó kormány döntések miatt további intézkedések és korlátozások váltak szükségessé.

A 347 települést érintően a zavartalan hulladékszállítás biztosítása érdekében az Abaúj-Zemplén Szilárdhulladék Gazdálkodási Önkormányzati Társulás és a Hernád Völgye és Térsége Szilárdhulladék-kezelési Önkormányzati Társulás tagönkormányzatainak területén 2020. március 23-tól, a Miskolci Regionális Hulladékgazdálkodási Önkormányzati Társulás tagönkormányzatainak területén 2020. március 30-tól felfüggesztik a lomtalanítást.

A visszaigazolt lomtalanításokat későbbi időpontra halasztják, erről az érintett ingatlanhasználókat kiértesítik.

A szolgáltatási területen található hulladékudvarok 2020. március 20-tól zárva tartanak, a lakossági hulladék átvétele átmenetileg szünetel.

Hulladékgyűjtő edényzetek leadására, átvételére és cseréjére az ügyfélszolgálatokon és a telephelyeken visszavonásig nincs lehetőség.

A személyes ügyfélszolgálati irodák zárva tartanak, ügyintézésre telefonon, illetve elektronikusan (e-mailben) van lehetőség. Arra kérik az ügyfeleket, hogy a személyes és a postai kapcsolattartást kerüljék. A zárva tartásból adódóan a szelektív-, üveg- és zöldhulladék gyűjtő zsákok kiadása is szünetel az ügyfélszolgálatokon. A gyűjtőzsákok pótlása a gyűjtőjáratok személyzete által történik.

Elérhetőségek:

Weboldal: www.bmhnonprofit.hu

Telefon: 06 21 3500 111

E-mail: ugyfelszolgalat@bmhnonprofit.hu

Az esetlegesen okozott kellemetlenségért a közszolgáltató szíves elnézésüket kéri. A cég folyamatosan követi a koronavírus következtében kialakult helyzetet és a kapcsolódó kormány döntéseket melyeknek megfelelően hozza meg a további szükséges döntéseket a közszolgáltatás ellátására vonatkozóan.